אליפז (קיבוץ)

אֱלִיפַז הוא קיבוץ בדרום הערבה. הקיבוץ שייך לזרם הקיבוץ הארצי, וממוקם בשטח השיפוט של המועצה האזורית חבל אילות.

היסטוריה 
באפריל 1982 הוקמה במקום היאחזות נח"ל בשם "נחל אליפז" על ידי גרעין קוצן של השומר הצעיר, והיישוב אוזרח בינואר 1983.

במרץ 2012 התקבל זוג דרוזי לחברות בקיבוץ.

כלכלה
הענפים העיקריים הם: רפת, מטע תמרים, פרדס פומלות וחדרי אירוח.

אנרגיה סולארית
בשטח קיבוץ אליפז פועל שדה סולארי בינוני של חברת ערבה פאוור בשם אליפז סאן. השדה בעל כושר ייצור של 7 מגוואט, ומשתרע על שטח של 96 דונם, הוא מורכב מ-24,000 פאנלים פוטו-וולטאיים של חברת JA Solar. עלות הפרויקט הייתה: 105 מיליון ש"ח, כולל השקעה של 21 מיליון ש"ח הון עצמי על ידי ערבה פאוור קומפני, קרן נוי וקק"ל.
במשך 20 שנות הפעילות של השדה 'אליפז סאן' הוא צפוי לחסוך הפקה של כ-177,000 טון מטרי של פחמן דו-חמצני. מאז 2013 פועלות בקיבוץ 4 טורבינות רוח.

קישורים חיצוניים

 
 
 אליפז, באתר מועצה אזורית חבל אילות

הערות שוליים

יישובים שהוקמו ב-1983
קיבוצים
היאחזויות נח"ל
קיבוצי הקיבוץ הארצי
ישראל: יישובים הקרויים על שם אישים
קיבוצים במחוז הדרום
בקעת תמנע
הערבה: יישובים